Pa, stiefseun op KZN-plaas aangevalFoto: Pexels Phillip Long sterk in die hospitaal aan nadat hy en sy stiefseun deur drie mans op hul plaas in Franklin, KwaZulu-Natal, aangeval is. Kapt. Nqobile Gwala, woordvoerder van die polisie, het aan Maroela Media bevestig die mans se hande is met ŉ tou vasgebind en die drie aanvallers het geld geëis. “Niks is uit die huis gesteel nie en die verdagtes het te voet van die toneel gevlug,” het sy gesê. “Die polisie ondersoek ŉ saak van aanranding met die doel om ernstig te beseer. Die ondersoek duur voort.” Maroela Media verneem Long het kopbeserings opgedoen nadat hy geskop en geslaan is.